Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18284

7. fejezet Látjelek a korlátozottan használható területek megjelölésére 7.1 Lezárt futópálya és gurulóút, vagy ezek részei Alkalmazás 7.1.1 Azon a futópályán, a gurulóúton, vagy ezek részén, amely állandó jelleggel le van zárva az összes légijármű forgalom elől, záró jelzést kell elhelyezni. 7.1.2 Ajánlás — Az ideiglenes jelleggel lezárt futópályán, gurulóúton, vagy ezek lezárt szakaszain helyezzenek el záró jelzést kivéve, ha a lezárás csak rövid ideig tart és erről a légiforgalmi szolgálatok megfelelő tájékoztatást, illetve figyelmeztetést nyújtanak. Elhelyezés 7.1.3 A lezárt futópálya, vagy annak lezárt szakasza mindkét végére helyezzék el a záró jelzést, valamint helyezzenek el kiegészítő jelzéseket úgy, hogy a közöttük levő legnagyobb távolság ne legyen több, mint 300 méter. A gurulóúton legalább a gurulóút, vagy annak lezárt szakaszának mindkét végére helyezzék el a záró jelzést. Jellemzők 7.1.4 A futópályán elhelyezett záró jelzés olyan alakú és arányú legyen, mint ahogy a 7-1. ábra a) képén látható. A gurulóúton elhelyezett záró jelzés olyan alakú és arányú legyen, mint ahogy a 7-1. ábra b) képén látható. A jelzések színe a futópályán fehér és a gurulóúton sárga legyen. Megjegyzés: Amikor a területet ideiglenesen zárják le, a lezárt terület kijelölésére letörhető záró kerítéseket, nem felfestett jelöléseket, vagy más alkalmas módszereket használhatnak. 7.1.5 A futópályán, a gurulóúton, vagy ezek részén, amely állandó jelleggel le van zárva a légijármű forgalom elől, el kell tüntetni az összes általánosan használatos futópálya és gurulóút jelzést. 7.1.6 A lezárt futópályán, a gurulóúton, vagy ezek lezárt részén a fényberendezéseket — karbantartás kivételével — nem szabad üzemeltetni. 7.1.7 Ha a futópályát, a gurulóutat, vagy ezek lezárt szakaszait éjszaka is működő, használható futópálya, vagy gurulóút keresztezi, a záró jelzések mellett a lezárt terület elején, egymástól nem több, mint 3 méter távolságra el kell helyezni záró fényeket. A fények ismertetése a 7.4.4 pontban található. 7.2 Nem teherbíró felületek Alkalmazás 7.2.1 A gurulóutak, kitérő várakozó helyek, futópálya megforduló sávok, forgalmi előterek padkáit, valamint más nem teherbíró felületeket, amelyeket nem lehet egyértelműen megkülönböztetni a teherbíró felületektől és amelyek igénybevétel esetén a légijármű sárkányszerkezetének sérülését okozhatják, megfelelő határvonallal kell megjelölni. Az ilyen felületek és a teherbíró felületek közötti határvonal jelölése a gurulási (szegély) oldal sáv jelzés. Megjegyzés: A futópálya oldal sáv jelzés ismertetése az 5.2.7 pontban található. 2007/70/II. szám Elhelyezés 7.2.2 Ajánlás — A gurulási oldal sáv jelzést a teherbíró burkolat széle mentén helyezzék el úgy, hogy a jelzés külső széle körülbelül egybe essen a teherbíró burkolat szélével. Jellemzők 7.2.3 Ajánlás — A gurulási oldal sáv jelzés két folyamatos, egymástól 15 cm. távolságra kialakított 15 cm. széles vonal, amelyek színe megegyezik a gurulóút középvonal jelzés színével. Megjegyzés: A kereszteződésekben, vagy a forgalmi előtér kis területein elhelyezhető további keresztirányú jelzés sávokkal kapcsolatos útmutató a Repülőtér Tervezési Kézikönyv 4. részében található. 7-1 (a) ábra: Lezárt futópálya jelzés 7-1. (b) ábra: Lezárt gurulóút jelzés 2007/70/II. szám 7.3 Futópálya küszöb előtti terület Alkalmazás 7.3.1 Ajánlás — Amikor a futópálya küszöb előtt terület burkolt felülettel van ellátva, hossza meghaladja a 60 métert és ez a terület légijárművek általános üzemelésére nem alkalmas, a küszöb előtti területet teljes hosszában irány-nyilazás jelzésekkel jelöljék meg. Elhelyezés 7.3.2 Ajánlás — Az irány-nyilazás jelzés a futópálya irányába mutasson és azt a 7-2. ábrának megfelelően helyezzék el. Jellemzők 7.3.3 Ajánlás — Az irány-nyilazás jelzés feltűnő és a futópálya jelzésektől eltérő színű legyen. Kívánatos a sárga szín használata. A sávok szélessége legalább 0.9 méter legyen. 7.4 Légijármű üzemelésre nem használható területek Alkalmazás 7.4.1 Légijármű üzemelésre nem használható terület jelzést kell elhelyezni a gurulóút, forgalmi előtér, vagy kitérő várakozó hely bármely szakaszára, amely (légijármű általi) igénybevételre nem alkalmas, azonban a terület mellett a légijármű biztonságosan elhaladhat. Az éjszaka használatos mozgási területen üzemelésre nem használható terület fényeket kell elhelyezni. Megjegyzés: Légijármű üzemelésre nem használható terület jelzések és fények alkalmazhatók a gurulóút, vagy a forgalmi előtér burkolt felülettel ellátott területén levő lyukak, vagy karbantartás alatt levő burkolat szakaszok megjelölésére és így a repülőgépvezető figyelmeztetésre. Ezek nem használhatók, ha a futópálya egy szakasza, vagy a gurulóút szélesebb szakaszai alkalmatlanok az igénybevételre. Ilyen esetekben a futópályát, vagy a gurulóutat általában lezárják Elhelyezés 7.4.2 A légijármű üzemelésre nem használható terület jelzéseket és fényeket az adott terület határainak megjelölése érdekében ahhoz elég közel kell elhelyezni. Megjegyzés: A Légijármű üzemelésre nem használható terület fények elhelyezésével kapcsolatos útmutató az A. Melléklet 13. részében található. Légijármű üzemelésre nem használható terület jelzés jellemzői 7.4.3 A légijármű üzemelésre nem használható terület jelzések feltűnő, álló helyzetű elemek, mint például a zászlók, jelzőkúpok, vagy határ-táblák kell, hogy legyenek. Légijármű üzemelésre nem használható terület fények 7.4.4 A légijármű üzemelésre nem használható terület fények állandó, vörös színű fények kell, hogy legyenek, amelyek fényereje olyan, hogy a környező fények intenzitását, valamint a jellemző általános 2007/70/II. szám megvilágítást figyelembe véve jól láthatók. A vörös színű fény fényereje semmi esetre se legyen alacsonyabb, mint 10 cd érték. Légijármű üzemelésre nem használható terület jelzés kúpok jellemzői 7.4.5 Ajánlás — A légijármű üzemelésre nem használható terület jelzés kúp magassága legalább 50 centiméter, színe pedig vörös, narancssárga, sárga, vagy ezen bármely színek fehérrel való kombinációja legyen. Légijármű üzemelésre nem használható terület jelzés zászlók jellemzői 7.4.6 Ajánlás — A légijármű üzemelésre nem használható terület jelzés zászlók mérete legalább 0.5 négyzetméter, alakja négyszögletes, színe pedig vörös, narancssárga, sárga, vagy ezen bármely színek fehérrel való kombinációja legyen. Légijármű üzemelésre nem használható terület jelzés határ táblák jellemzői 7.4.7 Ajánlás — A légijármű üzemelésre nem használható terület jelzés határ táblák magassága legalább 50, szélessége legalább 90 centiméter, alakja négyszögletes, színezése (festése) váltakozó vörös és fehér, vagy narancssárga és fehér sávokból álljon. 7-2. ábra: Futópálya küszöb előtti terület jelzése 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes